CELEX: 32017D1583
Language: hr
Date: 2017-09-01 00:00:00
Title: Odluka Komisije (EU) 2017/1583 оd 1. rujna 2017. o normi EN ISO 17994:2014 koja se na temelju Direktive 2006/7/EZ Europskog parlamenta i Vijeća određuje kao norma za ekvivalentnost mikrobioloških metoda (priopćeno pod brojem dokumenta C(2017) 5843)

19.9.2017   
            
            
               HR
            
            
               Službeni list Europske unije
            
            
               L 239/34
            
         ODLUKA KOMISIJE (EU) 2017/1583
   оd 1. rujna 2017.
   o normi EN ISO 17994:2014 koja se na temelju Direktive 2006/7/EZ Europskog parlamenta i Vijeća određuje kao norma za ekvivalentnost mikrobioloških metoda
   
      
         (priopćeno pod brojem dokumenta C(2017) 5843)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/7/EZ Europskog parlamenta i Vijeća od 15. veljače 2006. o upravljanju kvalitetom vode za kupanje i stavljanju izvan snage Direktive 76/160/EEZ (1), a posebno njezin članak 15. stavak 2. točku (a),
   budući da:
   
               (1)
            
            
               Odlukom Komisije 2009/64/EZ (2) međunarodna norma ISO 17994:2004(E) „Kvaliteta vode – Kriteriji za utvrđivanje ekvivalentnosti mikrobioloških metoda” određuje se kao norma za ekvivalentnost mikrobioloških metoda za potrebe Direktive 2006/7/EZ.
            
         
               (2)
            
            
               Norma ISO 17994:2004(E) zastarjela je i tehnički je ažurirana (npr. ažurirana terminologija, jasnije specifikacije i dodavanje novog Priloga o tehničkim izračunima).
            
         
               (3)
            
            
               Norma ISO 17994:2004(E) stoga je zamijenjena novijom verzijom, ISO 17994:2014 „Kvaliteta vode – Zahtjevi za usporedbu relativnog oporavka mikroorganizama dvjema kvantitativnim metodama”. Tu je međunarodnu normu Europski odbor za normizaciju prenio u europsku normu EN ISO 17994:2014. Stoga je primjereno normu EN ISO 17994:2014 odrediti kao normu za ekvivalentnost mikrobioloških metoda za potrebe Direktive 2006/7/EZ.
            
         
               (4)
            
            
               Odluku 2009/64/EZ stoga bi trebalo staviti izvan snage.
            
         
               (5)
            
            
               Mjere predviđene ovom Odlukom u skladu su s mišljenjem Odbora osnovanog na temelju članka 16. stavka 1. Direktive 2006/7/EZ,
            
         DONIJELA JE OVU ODLUKU:
   Članak 1.
   Za potrebe članka 3. stavka 9. Direktive 2006/7/EZ norma EN ISO 17994:2014 „Kvaliteta vode – Zahtjevi za usporedbu relativnog oporavka mikroorganizama dvjema kvantitativnim metodama” određuje se kao norma za ekvivalentnost mikrobioloških metoda.
   Članak 2.
   Odluka 2009/64/EZ stavlja se izvan snage.
   Članak 3.
   Ova je Odluka upućena državama članicama.
   
      Sastavljeno u Bruxellesu 1. rujna 2017.
      
         
            Za Komisiju
         
         Karmenu VELLA
         
            Član Komisije
         
      
   
   
      (1)  SL L 64, 4.3.2006., str. 37.
   
   
      (2)  Odluka Komisije 2009/64/EZ od 21. siječnja 2009. o normi ISO 17994:2004(E) koja se na temelju Direktive 2006/7/EZ Europskog parlamenta i Vijeća određuje kao norma za ekvivalentnost mikrobioloških metoda (SL L 23, 27.1.2009., str. 32.).